CELEX: C2004/300/92
Language: da
Date: 2004-12-04 00:00:00
Title: Sag T-389/04: Sag anlagt den 23. september 2004 af Forbundsrepublikken Tyskland mod Kommissionen for De Europæiske Fællesskaber

4.12.2004   
            
            
               DA
            
            
               Den Europæiske Unions Tidende
            
            
               C 300/47
            
         Sag anlagt den 23. september 2004 af Forbundsrepublikken Tyskland mod Kommissionen for De Europæiske Fællesskaber
   (Sag T-389/04)
   (2004/C 300/92)
   Processprog: tysk
   Ved De Europæiske Fællesskabers Ret i Første Instans er der den 23. september 2004 anlagt sag mod Kommissionen for De Europæiske Fællesskaber af Forbundsrepublikken Tyskland ved C.-D. Quassowski, bistået af Rechtsanwältin G. Quardt, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Kommissionens beslutning K(2004) af 14. juli 2004 om omstruktureringsstøtte til MobilCom annulleres, for så vidt som Kommissionen deri pålægger Tyskland at sikre, at MobilCom samt alle dets koncernselskaber lukker deres internetbutikker for direkte salg over internettet af MobilCom mobiltelefoniaftaler i en periode på 7 måneder, at det direkte salg af MobilCom mobiltelefoniaftaler via MobilComs butikkers hjemmeside også bliver indstillet i den periode, hvor internetbutikkerne er lukket, at MobilCom og dets koncernselskaber undlader at træffer andre foranstaltninger til omgåelse af de fastlagte betingelser, og at kunden ikke gennem et automatiseret link på de omhandlede hjemmesider bliver ledt videre til en forretningspartner.
            
         
               —
            
            
               Kommissionen betaler sagens omkostninger.
            
         Søgsmålsgrunde og væsentligste argumenter:
   Sagsøgeren har til støtte for sine påstande gjort gældende, at artikel 88, stk. 2, ikke giver Kommissionen hjemmel til at pålægge vedkommende medlemsstat at træffe andre foranstaltninger til begrænsning eller eliminering af konkurrencebegrænsende virkninger af statsstøtte end tilbagesøgning af denne støtte. De i artikel 2 i den anfægtede beslutning fastlagte foranstaltninger kan heller ikke anses som en omlægning af støtten eller som betingelser eller påbud, der kunne være omfattet af artikel 7, stk. 4, i forordning nr. 659/1999. Kommissionen har derfor overskredet sine beføjelser og har tilsidesat artikel 10 EF, som fastlægger pligten til loyalt samarbejde mellem medlemsstaterne og de fællesskabsretlige organer, især da Tyskland udtrykkeligt har erklæret, at medlemsstaten ikke er i stand til at sikre betingelsernes overholdelse.
   Sagsøgeren har desuden henvist til grove skønsfejl begået af Kommissionen i forbindelse med efterprøvelsen af støttens forenelighed med fællesmarkedet.